## HMPPS – Συχνές ερωτήσεις Επισκεπτών σχετικά με τον Έλεγχο των Επισκέψεων

### Τι είναι ο έλεγχος επισκέψεων;

Τα τεστ με συσκευή πλευρικής ροής (LFD) θα προσφέρονται σε όλους τους επισκέπτες της φυλακής και στα άτομα που επισκέπτονται. Αυτό σημαίνει ότι για να επιτρέπεται η φυσική επαφή, θα πρέπει οι επισκέπτες (και το άτομο που επισκέπτονται, εάν έχει κάνει το τεστ) να έχουν αρνητικό τεστ για το Covid-19. Ο έλεγχος πριν από τις επισκέψεις θα συμβάλει στη μείωση της μετάδοσης σε όλους όσους ζουν και εργάζονται στις φυλακές μας και στην κοινότητα.

**Σε ποιες φυλακές ισχύει αυτό;**

Έλεγχος πριν από την επίσκεψη διεξάγεται σε όλες τις φυλακές της Αγγλίας

### Τι είδους τεστ πρέπει να κάνω;

Σας ζητείται να υποβληθείτε σε τεστ με συσκευή πλευρικής ροής (LFD). Πρόκειται για έναν βαμβακοφόρο στειλεό με τον οποίο λαμβάνονται επιχρίσματα από τον λαιμό και τη μύτη και τα αποτελέσματα είναι γνωστά εντός 30 λεπτών.Πρόκειται για τον ίδιο τύπο τεστ που προσφέρεται σήμερα στην κοινότητα, συμπεριλαμβανομένων των σχολείων και των οίκων ευγηρίας.

### Γιατί πρέπει να υποβληθώ σε τεστ LFD;

Οι φυλακές είναι ένα κλειστό περιβάλλον και ο ιός μπορεί να εξαπλωθεί γρήγορα στον πληθυσμό των φυλακών.Για να αποφύγουμε τα κρούσματα του ιού εντός της φυλακής, εκτός από τον τακτικό έλεγχο του προσωπικού που ήδη εφαρμόζεται, ζητάμε από τους επισκέπτες και τους κρατούμενους να κάνουν τεστ LFD πριν από την επίσκεψή τους.Η αποφυγή μελλοντικών κρουσμάτων είναι ζωτικής σημασίας για να μπορέσουν οι φυλακές να προχωρήσουν τα προγράμματά τους και να βελτιώσουν την εμπειρία των επισκέψεων.Κάνοντας ένα τεστ LFD θα σας επιτραπεί να έρθετε σε φυσική επαφή με το άτομο που επισκέπτεστε.

### Το άτομο που επισκέπτομαι κάνει κι αυτό τεστ;

Θα ζητήσουμε επίσης από το άτομο που θα επισκεφθείτε να κάνει ένα τεστ LFD πριν από την επίσκεψη. Εάν εσείς και το άτομο που επισκέπτεστε έχετε αρνητικό τεστ, θα επιτραπεί η φυσική επαφή κατά την επίσκεψη. Ωστόσο, εάν το άτομο που επισκέπτεστε αρνείται να κάνει τεστ ή εάν η εξέταση δεν είναι διαθέσιμη την ημέρα της επίσκεψης, η φυσική επαφή θα επιτρέπεται και πάλι, εφόσον εσείς έχετε κάνει τεστ και το τεστ είναι αρνητικό.

Ενδέχεται το άτομο που επισκέπτεστε να μην έχει συμφωνήσει ή να μην είναι σε θέση να εξεταστεί πριν από την επίσκεψη. Θα είναι δική σας απόφαση αν θα υποβληθείτε ή όχι σε τεστ για να έχετε φυσική επαφή.

### Πρέπει να κάνω το τεστ για να με επισκεφτούν;

Όχι.Ο έλεγχος με τεστ είναι προαιρετικός, αλλά θα σας ενθαρρύνουμε να συμμετάσχετε στη διαδικασία για την προστασία του ατόμου που επισκέπτεστε και του υπόλοιπου πληθυσμού της φυλακής. Εάν δεν επιθυμείτε να κάνετε τεστ, η επίσκεψή σας μπορεί να πραγματοποιηθεί, αλλά δεν θα σας επιτραπεί να έχετε φυσικη επαφή κατά τη διάρκεια της επίσκεψης.

### Τι πρέπει να κάνω;

Σας ενθαρρύνουμε να κάνετε ένα τεστ στο σπίτι ή να κάνετε ένα τεστ στην κοινότητά σας την ημέρα της επίσκεψής σας.

Κατά την άφιξή σας για την επίσκεψή σας, θα σας ζητήσουμε να προσκομίσετε αποδεικτικά στοιχεία για το αποτέλεσμα των εξετάσεών σας που έγιναν εκείνη την ημέρα. Τα αποδεικτικά στοιχεία μπορεί να έχουν τη μορφή email/text message του αποτελέσματος της εξέτασής σας από τον ιστότοπο εγγραφής για το τεστ που διενεργήθηκε την ημέρα της επίσκεψής σας.Εάν δεν μπορέσετε να κάνετε τεστ στην κοινότητα, μπορούμε να σας προσφέρουμε ένα τεστ στη φυλακή.

### Πρέπει να αποδείξω το αποτέλεσμα του τεστ που έκανα στο σπίτι μου;

Ναι, σας ζητάμε να μας προσκομίσετε απόδειξη του αποτελέσματος του τεστ που κάνατε στο σπίτι σας την ημέρα της επίσκεψης. Πρέπει να προσκομίσετε αποδεικτικά στοιχεία του αποτελέσματος αυτού του τεστ στο σπίτι για να σας επιτραπεί η φυσική επαφή. Εάν δεν είστε σε θέση να προσκομίσετε αποδεικτικά στοιχεία, θα σας προσφερθεί να κάνετε τεστ επί τόπου. Πρέπει να σας υπενθυμίσουμε ότι αν έχετε θετικό τεστ και δεν απομονωθείτε, παραβιάζετε τις κυβερνητικές οδηγίες και το νόμο.

### Τι συμβαίνει αν δεν μπορώ να έχω πρόσβαση σε τεστ στο σπίτι ή στην κοινότητα;

Εάν δεν μπορείτε να έχετε πρόσβαση σε τεστ στην κοινότητα, θα σας προσφέρουμε ένα τεστ κατά την άφιξή σας για την επίσκεψη.Αυτό μπορεί να διαρκέσει περίπου 45 λεπτά, οπότε θα πρέπει να σκεφτείτε να φτάσετε εγκαίρως για να κάνετε τη τεστ.

### Τι θα συμβεί αν το τεστ είναι αρνητικό;

Εάν το τεστ σας είναι αρνητικό και το τεστ του ατόμου που επισκέπτεστε είναι επίσης αρνητικό (εάν κάνει τεστ) - μπορείτε να έχετε φυσική επαφή με το άτομο που επισκέπτεστε.

### Τι γίνεται αν δεν επιθυμώ να υποβληθώ σε τεστ;

Εάν αρνηθείτε να κάνετε το τεστ, , η επίσκεψή σας θα συνεχιστεί, αλλά δεν θα μπορείτε να έχετε φυσική επαφή.

### Ποια είναι τα πλεονεκτήματα της διεξαγωγής τεστ στο σπίτι;

Ο έλεγχος με τεστ πριν φύγετε από το σπίτι σας θα σας βοηθήσει ώστε να αποφύγετε το ταξίδι και το ενδεχόμενο να βρεθείτε θετικοί κατά την άφιξή σας στο κέντρο επισκέψεων. Αυτό θα σας βοηθήσει να αποφύγετε τυχόν περιττά έξοδα μετακίνησης και τυχόν απογοήτευση την ημέρα της επίσκεψής σας, εάν δεν μπορέσετε να την πραγματοποιήσετε.Γνωρίζοντας ότι είστε αρνητικοί πριν ταξιδέψετε, βοηθάτε επίσης να διατηρηθεί η ασφάλεια της κοινότητας.

### Πώς μπορώ να έχω πρόσβαση σε τεστ στην κοινότητα;

Η πραγματοποίηση τεστ σε δημόσιο κέντρο μπορεί να γίνει με διάφορους τρόπους. Μπορεί να έχετε πρόσβαση σε τεστ στο σπίτι μέσω των σχολείων, εάν είστε γονέας ή κηδεμόνας παιδιού ηλικίας δευτεροβάθμιας εκπαίδευσης. Μπορείτε να επισκεφθείτε κάποιο Κέντρο Ταχείας Εξέτασης, εάν υπάρχει τέτοιο στην περιοχή σας. Εναλλακτικά, μπορείτε να επισκεφθείτε το τοπικό σας φαρμακείο ή να επισκεφθείτε τους παρακάτω ιστότοπους για περισσότερες πληροφορίες.

<https://www.gov.uk/order-coronavirus-rapid-lateral-flow-tests> (για να παραγγείλετε ή να συλλέξετε κιτ τεστ για χρήση στο σπίτι)

<https://www.gov.uk/find-covid-19-lateral-flow-test-site> (για να ενημερωθείτε πού μπορείτε να πάτε για να κάνετε ένα τεστ)

### Εάν κάνω ένα τεστ και είναι θετικό, μπορώ να πραγματοποιήσω την επίσκεψη;

Όχι, εάν το τεστ σας είναι θετικό πριν ή κατά την άφιξη, δεν θα μπορέσετε να πραγματοποιήσετε την επίσκεψη.Εάν το τεστ στη φυλακή είναι θετικό, θα σας συμβουλεύσουμε να επιστρέψετε στο σπίτι σας και να απομονωθείτε σύμφωνα με τις εθνικές οδηγίες.Αυτό θα συμβάλει στη μείωση του κινδύνου μετάδοσης, βοηθώντας στην προστασία της κοινότητας και όσων ζουν και εργάζονται στις φυλακές μας.Θα πρέπει να επικοινωνήσετε με τη γραμμή κράτησης επισκέψεων για να αναπρογραμματίσετε την επίσκεψή σας και θα ενημερώσουμε το άτομο που θα επισκεπτόσασταν.

Πόσο κοστίζει;

Το Covid τεστ είναι δωρεάν.

### Το παιδί μου θα με συνοδεύσει στην επίσκεψη- θα πρέπει να υποβληθεί σε τεστ και αν ναι- ποιος θα το διενεργήσει;

Τα παιδιά κάτω των 11 ετών δεν χρειάζεται να υποβάλλονται σε τεστ και επιτρέπεται να έχουν φυσική επαφή. Εάν το παιδί σας είναι 11 ετών, θα σας ενθαρρύναμε να συναινέσετε στην εξέτασή του και θα πρέπει να του κάνετε εσείς το τεστ. Τα παιδιά ηλικίας 12 ετών και άνω θα κάνουν το τεστ μόνα τους. Αυτό είναι σύμφωνο με το πρόγραμμα εξέτασης με τεστ που εφαρμόζεται στα σχολεία δευτεροβάθμιας εκπαίδευσης.Στα παιδιά ηλικίας 11 ετών και άνω επιτρέπεται η επαφή με το άτομο που επισκέπτονται μόνο εάν έχουν αρνητικό αποτέλεσμα.

### Δεν είμαι σε φυσική κατάσταση που να μπορώ να κάνω το τεστ- θα το κάνετε εσείς για μένα;

Όχι.Το προσωπικό της HMPPS μπορεί μόνο να σας συμβουλεύσει πώς να κάνετε το τεστ, δεν μπορεί να το κάνει για εσάς.Μπορείτε να έχετε πρόσβαση σε κοινοτικά κέντρα εξέτασης και στο ιατρείο του τοπικού σας γιατρού για να κάνετε το τεστ, εάν δεν μπορείτε να το κάνετε μόνοι σας.

### Δεν είμαι σε θέση να υποβληθώ σε τεστ για ιατρικούς λόγους

Εάν δεν μπορείτε να κάνετε τεστ για ιατρικούς λόγους, θα πρέπει να προσκομίσετε πιστοποιητικό από τον ιατρό σας που να το επιβεβαιώνει. Εάν το κάνετε, θα σας επιτραπεί η φυσική επαφή με το άτομο που επισκέπτεστε.

### Είτε εγώ, είτε κάποιος άλλος από τους επισκέπτες μου είχε πρόσφατα θετικό τεστ PCR. Μπορούμε ακόμα να κάνουμε ένα τεστ;

Εάν πιστεύετε ότι απαλλάσσεστε από τις εξετάσεις λόγω θετικού PCR τις τελευταίες 90 ημέρες και μπορείτε να το αποδείξετε, η επαφή κατά την επίσκεψη θα επιτρέπεται (υπό την προϋπόθεση ότι όλοι οι άλλοι επισκέπτες της ίδιας ομάδας επισκεπτών θα προσκομίσουν αρνητικό τεστ και ότι θα έχει ολοκληρωθεί οποιαδήποτε περίοδος απομόνωσης). Εάν δεν μπορείτε να το αποδείξετε αυτό, μπορείτε να υποβληθείτε σε LFD τεστ προκειμένου να έχετε επαφή κατά τις επισκέψεις.

### Ταξίδεψα με τα μέσα μαζικής μεταφοράς για να παρευρεθώ στη φυλακή για την επίσκεψη.Μπορώ να χρησιμοποιήσω τα μέσα μαζικής μεταφοράς για να επιστρέψω σπίτι μου αν έχω θετικό αποτέλεσμα;

Όπου είναι δυνατόν, ενθαρρύνουμε τους επισκέπτες να κάνουν το τεστ πριν ταξιδέψουν στη φυλακή για την επίσκεψη. Εάν το αποτέλεσμα του τεστ είναι θετικό, χρησιμοποιήστε, όπου είναι δυνατόν, προσωπικό μέσο μεταφοράς για να επιστρέψετε σπίτι σας. Εάν πρέπει να ταξιδέψετε με τα μέσα μαζικής μεταφοράς, πρέπει να ακολουθήσετε τις κυβερνητικές οδηγίες, οι οποίες περιλαμβάνουν τη χρήση μάσκας προσώπου, τη διατήρηση κοινωνικών αποστάσεων από τους άλλους και την επαφή με επιφάνειες μόνο όπου απαιτείται για την ασφαλή μετακίνηση.

### Εάν κάνω ένα τεστ και το αποτέλεσμα είναι αρνητικό, μπορώ να έχω μια κανονική επίσκεψη όπου δεν χρειάζεται να φοράω μάσκα ή να κρατάω απόσταση 2 μέτρων;Μπορώ να έχω φυσική επαφή με το άτομο που επισκέπτομαι;

Σε όλες τις επισκέψεις, ανεξάρτητα από το τεστ, απαιτείται ο επισκέπτης/οι επισκέπτες και το άτομο που επισκέπτεται να φορούν μάσκα προσώπου.Ωστόσο, εάν το τεστ σας είναι αρνητικό την ημέρα της επίσκεψης και το τεστ του ατόμου που επισκέπτεστε είναι επίσης αρνητικό (εάν έχει κάνει τεστ), μπορείτε να έχετε φυσική επαφή, ενώ εξακολουθείτε να φοράτε τη μάσκα σας. Θα πρέπει να κρατάτε κοινωνικές αποστάσεις από τους άλλους όσο βρίσκεστε στο κέντρο επισκέψεων και μετακινείστε από και προς το χώρο των επισκέψεων.

### Εάν συμφωνήσω να κάνω το τεστ και είμαι αρνητικός/ή, πώς μπορώ να ξέρω ότι οι άλλοι στο δωμάτιο δεν είναι θετικοί και δεν με εκθέτουν σε κίνδυνο να κολλήσω τον ιό;

Δεν μπορείτε να ξέρετε ποιος έχει εξεταστεί και ποιος όχι. Δεν θα μοιραστούμε τις πληροφορίες σας με κανέναν άλλον. Ωστόσο, όλοι θα πρέπει να διατηρούν κοινωνικές αποστάσεις κατά τη μετακίνησή τους από και προς τον χώρο των επισκέψεων και στο κέντρο επισκέψεων. Όλοι οι επισκέπτες και οι κρατούμενοι πρέπει να φορούν τις μάσκες τους.Ενθαρρύνουμε όλους να κάνουν τεστ.Στους κρατούμενους προσφέρονται επίσης τεστ και το προσωπικό μας έχει πρόσβαση σε τακτικές εξετάσεις με τεστ.

### Υποβάλλεται όλο το προσωπικό σε τεστ;

Στο προσωπικό προσφέρεται επίσης εξέταση με τεστ τρεις φορές την εβδομάδα στο πλαίσιο του προγράμματος ελέγχου μας.

### Θα υπάρχουν διαθέσιμα να αγοράσουμε αναψυκτικά στην αίθουσα επισκέψεων;

Αυτή τη στιγμή δεν παρέχονται αναψυκτικά.

### Θα υπάρχει χώρος παιχνιδιού για τα παιδιά στην αίθουσα επισκέψεων/το κέντρο επισκέψεων;

Καθώς θα περιορίσουμε τη σωματική επαφή στο ελάχιστο για να αποφύγουμε τη διάδοση του ιού, οι εσωτερικοί χώροι παιχνιδιού θα είναι κλειστοί αυτή τη στιγμή.

### Ποιες δραστηριότητες θα υπάρχουν για τα παιδιά αν ο χώρος παιχνιδιού είναι κλειστός;

Αυτό θα εξαρτάται από την κάθε φυλακή.

### Μπορούν τα παιδιά να εξακολουθούν να έχουν φυσική επαφή με το άτομο που επισκέπτομαι;

Τα παιδιά ηλικίας 11 ετών και κάτω θα μπορούν να έχουν φυσική επαφή χωρίς να χρειάζεται να υποβληθούν σε εξέταση. Τα παιδιά ηλικίας 12 ετών και άνω θα μπορούν να έχουν φυσική επαφή εάν έχουν υποβληθεί σε τεστ και το αποτέλεσμα είναι αρνητικό.

### Είναι ο χρόνος εξέτασης μέρος του χρόνου επίσκεψης που μου αναλογεί;

Όχι: η εξέταση θα πραγματοποιηθεί πριν από την επίσκεψή σας και θα εξακολουθείτε να έχετε τον προβλεπόμενο χρόνο επίσκεψης.Θα πρέπει να φθάσετε στη φυλακή περίπου 1 ώρα πριν από την έναρξη του καθορισμένου χρόνου επίσκεψης, ώστε να έχετε αρκετό χρόνο για να κάνετε κράτηση και να λάβετε μέρος στην εξέταση (συμπεριλαμβανομένης της καταχώρισης των στοιχείων σας και του χρόνου που απαιτείται για την εξέταση).**Εάν μπορείτε να προσκομίσετε αποδεικτικά στοιχεία για ένα αρνητικό LFD τεστ την ημέρα της επίσκεψης, δεν θα χρειαστεί να κάνετε τεστ επιτόπου και δεν θα χρειαστεί να προσέλθετε νωρίτερα στην επίσκεψη.**

### Έχω κάνει τον εμβολιασμό- πρέπει να κάνω τεστ;

Ναι, ο έλεγχος πρέπει να συνεχίζεται ακόμη και μετά τον εμβολιασμό ενός ατόμου. Ο εμβολιασμός δεν σας προστατεύει από τη μόλυνση και τη μετάδοση του ιού.

### Τι γίνεται αν υπάρχει μια ομάδα προσώπων που πρόκειται να έρθουν στην επίσκεψη και ένας από εμάς είναι θετικός, μπορούν οι υπόλοιποι να πραγματοποιήσουν την επίσκεψη;

Εάν έχετε ταξιδέψει όλοι μαζί στο ίδιο όχημα, αυτό θα ενεργοποιήσει το Εθνικό Σύστημα Ελέγχου και Ιχνηλάτησης (Test and Trace) και η επίσκεψη δεν θα μπορέσει να πραγματοποιηθεί. Εάν έχετε ταξιδέψει χωριστά, το άτομο που έχει βρεθεί θετικό δεν θα μπορέσει να παραστεί στην επίσκεψη, αλλά θα μπορέσουν να παραστούν οι υπόλοιποι στην ομάδα.

### Θα χάσει το άτομο που επισκέπτομαι την άδεια για τη συγκεκριμένη επίσκεψη (VO) αν το τεστ μου είναι θετικό;

Όχι, η επίσκεψη δεν θα πραγματοποιηθεί, αλλά θα πιστωθεί αυτή η άδεια επίσκεψης. Θα έχετε τη δυνατότητα να επαναπρογραμματίσετε την επίσκεψη για μεταγενέστερη ημερομηνία.

.